
Narva Linnavolikogu 29.04.2004 otsuse  nr 55/32

„Eluruumile sotsiaaleluruumi staatuse omistamine 

(Kangelaste 30 – 87)“ kehtetuks tunnistamine

1.  Asjaolud ja menetluse käik

1.1. Narva Linnavolikogu 29.04.2004 otsusega nr 55/32 omistati munitsipaaleluruumile aadressil Kangelaste 30 – 87 Narvas sotsiaaleluruumi staatus eesmärgiga kasutada seda eluruumi tugieluasemena psüühiliste häiretega isikute jätkuvaks hooldamiseks sotsiaaltöötaja järelevalve all.

01.04.2004 andis Linnavara- ja majandusamet eelnimetatud neljatoaline korter Narva Linna Sotsiaalabiameti bilanssi.

1.2. Vastavalt Narva Linnavalitsuse 20.12.2013 korraldusele nr 1255-k anti munitsipaaleluruum aadressil Narva, Kangelaste pr 30 – 87, Narva Linna Sotsiaalabiameti bilansist Narva Linna Arenduse ja Ökonoomika Ameti bilanssi, kuna nimetatud korteriomandit ei kasutatud enam Narva linna elanikele sotsiaalteenuste osutamiseks.

1.3. Narva Linnavalitsuse eluasemekomisjoni 11.03.2014 koosolekul arutati munitsipaaleluruumi Kangelaste pr 30 – 87 edasist käsutamist ja otsustati jätta kõnealune korter munitsipaalomandisse ning kasutada seda edaspidi võõrandamisele mittekuuluva munitsipaaleluruumina üürile andmiseks linnavolikogu poolt kehtestatud korras. Narva Linnavalitsuse eluasemekomisjon tegi ettepaneku tunnistada kehtetuks Narva Linnavolikogu 29.04.2004 otsus  nr 55/32 „Eluruumile sotsiaaleluruumi staatuse omistamine (Kangelaste 30 – 87)“. 

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt Haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Vastavalt Haldusmenetluse seaduse § 70 lõikele 1 tunnistatakse haldusakt kehtetuks iseseisva haldusaktiga, mille suhtes kohaldatakse peale haldusmenetluse seaduse 4. jao sätete ka muid haldusakti kohta kehtivaid nõudeid.

3. Otsus

Tunnistada kehtetuks Narva Linnavolikogu 29.04.2004 otsus nr 55/32 «Eluruumile sotsiaaleluruumi staatuse omistamine (Kangelaste 30 – 87)”.
4. Rakendussätted 

4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.

Narva Linnavolikogu 29.04.2004 otsuse  nr 55/32

„Eluruumile sotsiaaleluruumi staatuse omistamine 

(Kangelaste 30 – 87)“ kehtetuks tunnistamine

Narva Linnavalitsus võtab vastu protokollilise otsuse:
1. Nõustuda esitatud Narva Linnavolikogu otsuse eelnõuga.

2. Volitada Narva linna abilinnapea Maksim Volkov’it antud küsimust ette kandma Narva Linnavolikogu istungil.

